Komission tiedonanto Euroopan parlamentille EY:N perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi neuvoston direktiiviN 74/408/ETY muuttamisesta moottoriajoneuvojen istuinten, niiden kiinnityspisteiden ja pääntukien osalta /* KOM/2004/0769 lopull. - COD 2003/0128 */





Bryssel 25.1.2005 KOM(2004) 769 lopullinen 2003/0128 (COD) . KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi neuvoston direktiivin 74/408/ETY muuttamisesta moottoriajoneuvojen istuinten, niiden kiinnityspisteiden ja pääntukien osalta . 2003/0128 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi neuvoston direktiivin 74/408/ETY muuttamisesta moottoriajoneuvojen istuinten, niiden kiinnityspisteiden ja pääntukien osalta 1- TAUSTAA Ehdotus toimitettiin Euroopan parlamentille ja neuvostolle (asiakirja KOM(2003)361 lopullinen – 2003/0128(COD)): | 20.6.2003 | Euroopan talous- ja sosiaalikomitea antoi lausuntonsa: | 10.12.2003 | Euroopan parlamentti antoi lausuntonsa ensimmäisessä käsittelyssä: | 17.12.2003 | Yhteinen kanta vahvistettiin: | 24.1.2005. | 2- KOMISSION EHDOTUKSEN TAVOITE Direktiiviehdotus kuuluu kolmen ehdotuksen kokonaisuuteen, joiden tarkoituksena on turvavöiden pakollinen asentaminen kaikkiin moottoriajoneuvoihin. Nämä toimenpiteet seuraavat turvavöiden pakollista käyttöä koskevan neuvoston direktiivin 91/671/ETY muuttamisesta annettua direktiiviä 2003/20/EY. Ehdotus koskee erityisesti turvavöiden kiinnityksen kanssa yhteensopivien istuimien asentamista. Lisäksi se sisältää kiellon asentaa sivuttaissuuntaisia istuimia henkilöiden kuljetukseen tarkoitettuihin ajoneuvoihin (julkiseen liikenteeseen tarkoitettuja ajoneuvoja lukuun ottamatta), koska ne eivät tarjoa optimaalista suojaa matkustajille. 3- YHTEISTÄ KANTAA KOSKEVAT HUOMAUTUKSET 3.1. Yhteistä kantaa koskevia yleisiä huomautuksia Tärkein neuvoston komission ehdotukseen tekemä muutos koskee kokoontaitettavia kääntöistuimia (tai varaistuimia), jotka oli jätetty pois direktiivin soveltamisalasta. Lisäämällä nämä istuimet soveltamisalaan neuvosto haluaa niiden täyttävän samat tekniset määräykset kuin muutkin istuimet. Neuvosto sisällytti ehdotukseen myös geometriset kriteerit, joiden avulla voidaan määrittää, mitä sivuttaissuuntaisella istuimella tarkoitetaan. Komissio hyväksyy nämä muutokset, ensimmäisen siksi, että se lisää näitä istuimia käyttävien matkustajien (hyvin usein lapsien) turvallisuutta, ja toisen siksi, että se helpottaa direktiivin teknisten määräysten soveltamista. 3.2. Huomautuksia Euroopan parlamentin ensimmäisessä käsittelyssä tekemistä tarkistuksista Parlamentti ehdotti, että sivuttaissuuntaisten istuimien asentamiskielto ei koskisi matkailulinja-autoja. Neuvosto ei hyväksynyt tätä tarkistusta ja säilytti komission ehdotuksen sellaisenaan. Komissio, joka oli ilmoittanut ensimmäisen käsittelyn jälkeen, ettei se muuttaisi ehdotustaan, kannattaa täysin neuvoston vahvistamaa yhteistä kantaa. 4- PÄÄTELMÄT Komissio ehdottaa, että kaikkien moottoriajoneuvojen varustaminen turvavöillä olisi pakollista matkustajien ulossinkoutumisvaaran torjumiseksi. Jotta turvavyöt voivat tarjota optimaalisen suojan, ne on kiinnitettävä istuimiin, jotka ovat yhteensopivat vyöhön törmäystilanteessa kohdistuvan rasituksen kanssa. On myös tärkeää, että istuimen selkänoja voi ottaa vastaan rasituksen. Koska nämä vaatimukset eivät täyty sivuttaissuuntaisten istuimien osalta, komissio ehdottaa niiden kieltämistä. Neuvosto hyväksyi kokonaisuudessaan komission suosittelemat toimenpiteet, mutta teki niihin kaksi niiden sisältöä parantavaa muutosta. Neuvosto hylkäsi Euroopan parlamentin ehdottamat tarkistukset. Komissio tukee täysin neuvoston yhteistä kantaa.